Here is a page extracted from Wikipedia that may contain CSS, HTML, and a lot of unformatted text.

Title: Sant Indalecio
Content: Sant Indalecio ye un d'os siet varons apostolicos que convirtió a lo cristianismo Sant Chaime en a evanchelización d'Hispania. Naixito de Casp, estió bispe d'Urci (actual Pechina), seu bispal que dimpués se tresladarba ta Almería, estando Indalecio lo primer bispe d'Almería.

Morió martir y as suyas restas mortals las chitoron a la mar, encara que mas tardi se reculloron y las apedecoron en Urci. Estió don García, primo de don Sancho, abate de Sant Chuan d'a Penya qui trobo lo cuerpo d'o santo en o sieglo XI dimpués de que un ánchel le dicise en suenios a on yera apedecato y lo tresladó ta lo monesterio aragonés. O cuerpo d'o santo plegó ta Sant Chuan d'a Penya o 28 de marzo de 1084, Chueves Santo. A Cronica de Sant Chuan d'a Penya diz:

Dimpués d'a desamortización de Mendizabal se tresladoron as reliquias ta la Seu de Sant Per de Chaca a on encara i son chunto a las restas de Santa Orosia, Sant Félix y Sant Voto, baixo l'altar mayor.

Dende o 17 d'abril de 1187, 238 lugars altoaragoneses van toz os anyos ta Sant Chuan d'a Penya en a dita "Romería d'o Voto a Sant Indalecio" que baixa dende o monesterio nuevo dica lo viello.

Referencias 
Pirineos: Montañas Profundas, Ricardo Mur, Editorial Pirineo. ISBN 84-87997-53-8

Indalecio
Naixius de Casp